title: Id-Direttiva tal-Kummissjoni 2003/104/KE tat-12 ta’ Novembru 2003 li tawtorizza isopropylester tal-hydroxylated analogue tal-methionine

text:
Avviż Legali Importanti

|

32003L0104

Official Journal L 295 , 13/11/2003 P. 0083 - 0084

		Id-Direttiva tal-Kummissjoni 2003/104/KEtat-12 ta’ Novembru 2003li tawtorizza isopropylester tal-hydroxylated analogue tal-methionineIL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 82/471/KEE tat-30 ta’ Ġunju 1982 dwar ċerti prodotti użati fin-nutrizzjoni ta’ l-annimali [1], kif l-aħħar emendata bid-Direttiva 1999/20/KE [2], u b’mod partikolari l-Artikolu 6 tagħha,Billi:(1) id-Direttiva 82/471/KEE tipprovdi li l-emendi li għandhom isiru lill-Anness ma’ dik id-Direttiva b’riżultat ta’ l-iżviluppi fl-għarfien xjentifiku u tekniku għandhom jiġu adottati mill-proċedura stabbilita fl-Artikolu 13.(2) Ġiet ippreżentata applikazzjoni għall-awtorizzazzjoni għal isopropyl ester għall-hydroxylated analogue tal-methionine li jagħmel parti mill-grupp "analogi ta’ aċidu amminiku" imniżżla fl-Anness mad-Direttiva 82/471/KEE.(3) Fil-25 ta’ April 2003, il-Kumitat Xjentifiku dwar in-Nutrizzjoni ta’ l-Annimali (SCAN) ta opinjoni dwar l-użu ta’ dan il-prodott fl-għalf, u kkonkluda li l-isopropyl ester tal-hydroxylated analogue tal-methionine ma jippreżentax riskju għas-saħħa umana jew ta’ l-annimali, jew għall-ambjent.(4) Il-valutazzjoni tat-talba għal awtorizzazzjoni mogħtija fir-rigward ta’ l-isopropyl ester tal-hydroxylated analogue tal-methionine turi li dan il-prodott jilħaq il-ħtiġiet stabbiliti fl-Artikolu 6(2) tad-Direttiva 82/471/KEE, skond il-kondizzjonijiet stabbiliti fl-Anness ma’ din id-Direttiva. Dan il-prodotti għandu għalhekk ikun awtorizzat.(5) Il-miżuri provvduti f’din id-Direttiva huma skond l-opinjoni tal-Kumitat Permanenti dwar l-Ikel u s-Saħħa ta’ l-Annimali,ADOTTAT DIN ID-DIRETTIVA:Artikolu 1L-Anness mad-Direttiva 82/471/KEE hu emendat kif muri fl-Anness ma’ din Direttiva.Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa’ mhux aktar tard mill-20 ta’ Mejju 2004. Huma għandhom jikkomunikaw immedjatament mal-Kummissjoni it-test tad-dispożizzjonijiet u tabella tal-korrelazzjoni bejn dawn id-dispożizzjonijiet u din id-Direttiva.2. Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew jiġu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.3. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva.Artikolu 3Din id-Direttiva għandha tidħol fis-seħħ fis-seba’ ġurnata fil-pubblikazzjoni tagħha fil-Ġurnal Uffiċjali ta’ l-Unjoni Ewropea.Artikolu 4Din id-Direttiva hi indirizzata lill-Istati Membri.Magħmula fi Brussel, fit-12 ta’ Novembru 2003.Għall-KummissjoniDavid ByrneMembru tal-Kummissjoni[1] ĠU L 213, il-21.07.82, p. 8.[2] ĠU L 80, it-23.03.99, p. 20.--------------------------------------------------L-ANNESSDawn li ġejjin huma miżjuda fil-lista ta’ analogi ta’ aċidi amminiċi fl-Anness mad-Direttiva 82/421/KEE taħt l-Intestatura"4.1 Analogi ta’ methionine""Isem tal-grupp tal-prodott | Isem tal-prodotti | Deskrizzjoni tal-prinċipju nutrittiv jew l-identità tal-mikro-organiżmu | Sottostrat tal-kultivazzjoni (identifikaz-zjonijiet, jekk hemm) | Karatteristiċi tal-komposizzjoni tal-prodott | Speċi ta' annimali | Disposizzjonijiet speċjali |4.1 Analogi tal-methionine | 4.1.3 isopropyl estertal-hydroxylatedanalogue tal-methionine | CH3-S-(CH2)2-CH(OH) -COO-CH-(CH3)2 | — | —Monomer esters: 90 % minimum—Umidità: massimu1 % | Baqar tal-ħalib | Indikazzjoni li għanda tiġi nkluża fuq it-tiketta jew fuq l-ippakkjar tal-prodott: Isopropyl ester ta' 2-hydroxy-4-methylthiobutanoic acidIndikazzjoni li għandha tiġi nkluża fuq it-tiketta jew fuq l-ippakkjar ta' l-għalf kompost: Analogu ta' methionine: Isopropyl ester ta' 2-hydroxy-4-methylthiobutanoic acidPerċentwali ta' inkorporazzjoni ta' analogu ta' methionine fl-għalf." |--------------------------------------------------


title: Direttiva 2009/102/KE tal-Parlament Ewropew u tal-Kunsill tas- 16 ta’ Settembru 2009 rigward il-liġijiet tal-kumpanniji dwar il-kumpanniji privati ta’ membru wieħed b’responsabbiltà limitata (Test b’relevanza għaż-ŻEE)

text:
               1.10.2009

               MT

               Il-Ġurnal Uffiċjali tal-Unjoni Ewropea

               L 258/20

         DIRETTIVA 2009/102/KE TAL-PARLAMENT EWROPEW U TAL-KUNSILL
   tas-16 ta’ Settembru 2009
   rigward il-liġijiet tal-kumpanniji dwar il-kumpanniji privati ta’ membru wieħed b’responsabbiltà limitata
   (verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkundisdra t-Trattat li jistabbilixxi l-Komunità Ekonomika Ewropea, u b’ mod partikolari l-Artikolu 44 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura stabbilita fl-Artikolu 251 tat-Trattat (2),
   Billi:

               (1)

               It-tnax-il Direttiva tal-Kunsill 89/667/KEE tal-21 ta’ Diċembru 1989 rigward il-liġijiet tal-kumpanniji dwar il-kumpanniji privati ta’ membru wieħed b’responsabbilità limitata (3) ġiet emendata kemm-il darba (4) b’mod sostanzjali. Fl-interess taċ-ċarezza u tar-razzjonalità, l-imsemmija Direttiva għandha tiġi kodifikata.

               (2)

               Ċerti salvagwardi li, għall-protezzjoni tal-interessi tal-membri u ta’ oħrajn, huma mitluba mill-Istati Membri ta’ kumpanniji u ditti fis-sens tal-Artikolu 48(2) tat-Trattat, għandhom jiġu koordinati bil-ħsieb li dawn is-salvagwardji jintgħamlu ekwivalenti ġewwa l-Komunità kollha.

               (3)

               F’dan il-kamp, l-ewwel Direttiva tal-Kunsill 68/151/KEE tat-9 ta’ Marzu 1968 dwar il-koordinazzjoni ta’ salvagwardji li, għall-protezzjoni tal-interessi ta’ membri u oħrajn, huma meħtieġa mill-Istati Membri ta’ kumpanniji fis-sens tal-Artikolu 58(2) tat-Trattat, bil-għan li tagħmel dawn is-salvagwardji ekwivalenti f’kull parti tal-Komunità (5) u r-raba’ Direttiva tal-Kunsill 78/660/KEE tal-25 ta’ Lulju 1978 ibbażata fuq l-Artikolu 54(3)(g) tat-Trattat dwar il-kontijiet annwali ta’ ċerti tipi ta’ kumpanniji (6) u s-seba’ Direttiva tal-Kunsill 83/349/KEE tat-13 ta’ Ġunju 1983 ibbażata fuq l-Artikolu 54(3)(g) tat-Trattat dwar il-kontijiet konsolidati (7), dwar, rispettivament, l-iżvelar, il-validità tal-impejni, in-nullità, il-kontijiet annwali u l-kontijiet ikkonsolidati, japplikaw għal-kumpanniji kollha b’kapital azzjonarju. Madanakollu, It-tieni Direttiva tal-Kunsill 77/91/KEE tat-13 ta’ Diċembru 1976 dwar il-koordinazzjoni ta’ salvagwardji li, għall-protezzjoni tal-interessi ta’ membri u oħrajn, huma meħtieġa mill-Istati Membri ta' kumpanniji fis-sens tal-Artikolu 58(2) tat-Trattat, dwar il-formazzjoni ta’ kumpanniji pubbliċi ta’ responsabbilità limitata u ż-żamma u t-tibdil tal-kapital tagħhom, bil-għan li jagħmlu dawn is-salvagwardji ekwivalenti (8), it-tielet Direttiva tal-Kunsill 78/855/KEE tad-9 ta’ Ottubru 1978 ibbażata fuq l-Artikolu 54(3)(g) tat-Trattat dwar l-amalgamazzjoni ta’ kumpanniji b’responsabbiltà pubblika limitata (9), u s-sitt Direttiva tal-Kunsill 82/891/KEE tas-17 ta’ Diċembru 1982 ibbażata fuq l-Artikolu 54(3)(g) tat-Trattat dwar id-diviżjoni ta’ kumpanniji b'responsabbilta pubblika limitata (10), dwar, rispettivament, il-formazzjoni u l-kapital, amalgamazzjonijiet u d-diviżjonijiet japplikaw biss għall-kumpanniji b’responsabbiltà pubblika limitata.

               (4)

               Strument legali li jippermetti l-limitazzjoni tar-responsabbiltà tal-imprenditur individwali ġewwa l-Komunità kollha huwa neċessarju, mingħajr preġudizzju għal-liġijiet tal-Istati Membri li, f’ċirkostanzi eċċezzjonali, jeħtieġu li dan l-imprenditur ikun responsabbli għall-obbligi tal-impriża tiegħu.

               (5)

               Kumpannija privata b’responsabbiltà limitata tista’ tkun kumpannija b’membru wieħed miż-żmien tal-formazzjoni tagħha, jew tista’ ssir hekk għaliex l-ishma tagħha jkunu ġew miżmuma minn azzjonist wieħed. Sakemm isir il-koordinament tad-dispożizzjonijiet nazzjonali dwar il-liġijiet li għandhom x’jaqsmu mal-gruppi, l-Istati Membri jistgħu jistabilixxu ċerti dispożizzjonijiet speċjali u penali għall-każijiet meta persuna naturali tkun il-membru wieħed ta’ diversi kumpanniji jew meta kumpannija b’membru wieħed jew kwalunkwe persuna legali oħra jkunu l-membru waħdieni ta’ kumpannija. L-iskop waħdani ta’ din is-setgħa huwa sabiex jittieħed kont tad-differenzi li jeżistu f’ċerti liġijiet nazzjonali. Għal dan l-iskop, l-Istati Membri jistgħu f’każijiet speċifiċi jistabilixxu restrizzjonijiet fuq l-użu ta’ kumpanniji b’membru wieħed jew ineħħu l-limiti fuq ir-responsabbiltajiet tal-membri waħdiena. L-Istati Membri huma ħielsa li jistabilixxu regoli li jkopru r-riskji li jistgħu jippreżentaw il-kumpanniji b’membru wieħed bħala konsegwenza talli għandhom membru wieħed, b’mod partikolari sabiex jiġi żgurat illi jitħallas il-kapital sottoskritt.

               (6)

               Il-fatt illi l-ishma kollha jkunu ġew miżmuma minn azzjonist wieħed u l-identità tal-membru waħdieni għandha tiġi żvelata permezz ta’ dħul f’reġistru aċċessibli għall-pubbliku.

               (7)

               Id-deċiżjonijiet meħuda mill-membru waħdieni fl-eżerċizzju tas-setgħat tal-laqgħa ġenerali għandhom jiġu rreġistrati bil-miktub.

               (8)

               Il-kuntratti bejn membru waħdieni u l-kumpannija tiegħu kif irrapreżentata minnu għandhom jiġu reġistrati bil-miktub, safejn u sakemm dawn il-kuntratti ma jkollhomx x’jaqsmu mal-operazzjonijiet korrenti konklużi taħt kondizzjonijiet normali.

               (9)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness II, Parti B,

         ADOTTA DIN ID-DIRETTIVA:
   Artikolu 1
   Il-miżuri ta’ koordinament stabbiliti f’din id-Direttiva għandhom japplikaw għall-liġijiet, ir-regolamenti u d-dispożizzjonijiet amministrattivi tal-Istati Membri li għandhom x’jaqsmu mat-tipi ta’ kumpanniji msemmija fl-Anness I.
   Artikolu 2
   1.   Kumpannija jista’ jkollha membru wieħed meta tiġi ffurmata u wkoll meta l-ishma kollha tagħha jiġu miżmuma minn persuna waħda (kumpannija b’ membru wieħed).
   2.   L-Istati Membri jistgħu, sakemm isir il-koordinament tal-liġijiet nazzjonali relatati ma’ gruppi, jistabilixxu dispożizzjonijiet jew penali speċjali għall-każijiet meta:

               (a)

               persuna naturali tkun il-membru waħdieni ta’ diversi kumpanniji; jew

               (b)

               kumpannija b’membru wieħed jew kull persuna legali oħra jkunu l-membru waħdieni ta’ kumpannija.

         Artikolu 3
   Meta kumpannija ssir kumpannija b’membru wieħed minħabba li l-isħma kollha tagħha jiġu miżmuma minn persuna waħda, dan il-fatt flimkien ma l-identità tal-membru waħdieni, għandhom jew jiġu rreġistrati fil-fajl jew imdaħħla fir-reġistru kif imsemmi fl -Artikolu 3(1) u (2) tad-Direttiva 68/151/KEE jew jiġu mdaħħla f’reġistru miżmum mill-kumpannija u aċċessibli għall-pubbliku.
   Artikolu 4
   1.   Il-membru waħdieni għandu jeżerċita s-setgħat tal-laqgħa ġenerali tal-kumpannija.
   2.   Id-deċiżjonijiet meħuda mill-membru waħdieni fil-kamp imsemmi fil-paragrafu 1 għandhom jiġu rreġistrati fil-minuti jew imfassla bil-miktub.
   Artikolu 5
   1.   Il-kuntratti bejn il-membru waħdieni u l-kumpannija tiegħu kif rapreżentata minnu għandhom jiġu rreġistrati fil-minuti jew imfassla bil-miktub.
   2.   L-Istati Membri ma għandhomx għalfejn japplikaw il-paragrafu 1 għall-operazzjonijiet korrenti konklużi taħt kondizzjonijiet normali.
   Artikolu 6
   Meta Stat Membru jippermetti kumpanniji b’membru wieħed fis-sens ta’l-Artikolu 2(1) anke’ fil-każ tal-kumpanniji b’responsabbiltà pubblika limitata, għandha tapplika din id-Direttiva.
   Artikolu 7
   Stat Membru ma għandux għalfejn jippermetti l-formazzjoni ta’ kumpanniji b’membru wieħed meta l-legiżlazzjoni tiegħu tipprovdi illi imprenditur individwali jista’ jistabbilixxi impriża li r-responsabbiltà tagħha tkun limitata għal somma ddedikata għall-attività dikjarata, bil-kondizzjoni li jiġu stabbiliti salvagwardji għal dawn l-impriżi li jkunu ekwivalenti għal dawk imposti minn din id-Direttiva jew minn kull dispożizzjoni tal-Komunità li tapplika għall-kumpanniji msemmija fl-Artikolu 1.
   Artikolu 8
   L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali ta’ liġijiet nazzjonali li huma jadottaw fil-kamp kopert minn din id-Diretiva.
   Artikolu 9
   Id-Direttiva 89/667/KEE, kif emendata mill-atti elenkati fl-Anness II, Parti A hija mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi stabbiliti fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 10
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 11
   Din id-Direttiva hija indirizzata lill-Istati Membri.

      Magħmul fi Strasburgu, is-16 ta’ Settembru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         C. MALMSTRÖM

      (1)  ĠU C 77, 31.3.2009 p. 42.

      (2)  Opinjoni tal-Parlament Ewropew tat-18 ta’ Novemebru 2008 (għadha m’hijiex ippubblikata fil-Ġurnal Uffiċjali) u Deċiżjoni tal-Kunsill tat-13 ta’ Lulju 2009.

      (3)  ĠU L 395, 30.12.1989, p. 40.

      (4)  Ara l-Anness II, Parti A.

      (5)  ĠU L 65, 14.3.1968, p. 8.

      (6)  ĠU L 222, 14.8.1978, p. 11.

      (7)  ĠU L 193, 18.7.1983, p. 1.

      (8)  ĠU L 26, 31.1.1977, p. 1.

      (9)  ĠU L 295, 20.10.1978, p. 36.

      (10)  ĠU L 378, 31.12.1982, p. 47.

      ANNESS I

         Tipi ta’ kumpaniji msemmija fl-Artikolu 1

                  —

                     Il-Belġju:

                  Société privée à responsabilité limitée/besloten vennootschap met beperkte aansprakelijkheid;

                  —

                     Il-Bulgarja:

                  дружество с ограничена отговорност, акционерно дружество;

                  —

                     Ir-Repubblika Ċeka:

                  Společnost s ručením omezeným;

                  —

                     Id-Danimarka:

                  Anpartsselskaber;

                  —

                     Il-Ġermanja:

                  Gesellschaft mit beschränkter Haftung;

                  —

                     L-Estonja:

                  Aktsiaselts, osaühing;

                  —

                     L-Irlanda:

                  Private company limited by shares or by guarantee;

                  —

                     Il-Greċja:

                  εταιρεία περιορισμένης ευθύνης;

                  —

                     Spanja:

                  Sociedad de responsabilidad limitada;

                  —

                     Franza:

                  société à responsabilité limitée;

                  —

                     L-Italja:

                  Società a’ responsabilità limitata;

                  —

                     Ċipru:

                  Ιδιωτική εταιρεία περιορισμένηςε υθύνης με μετοχές ή με εγγύηση;

                  —

                     Il-Latvja:

                  Sabiedrība ar ierobežotu atbildību;

                  —

                     Il-Litwanja:

                  Uždaroji akcinė bendrovė;

                  —

                     Il-Lussemburgu:

                  Société à responsabilité limitée;

                  —

                     L-Ungerija:

                  Lorlátolt felelősségű társaság, részvénytárság;

                  —

                     Malta:

                  Kumpanija privata/private limited liability company;

                  —

                     L-Olanda:

                  Besloten vennootschap met beperkte aansprakelijkheid;

                  —

                     L-Awstrija:

                  Aktiengesellschaft, Gesellschaft mit beschränkter Haftung;

                  —

                     Il-Polonja:

                  Spółka z ograniczoną odpowiedzialnością;

                  —

                     Il-Portugall:

                  Sociedade por quotas;

                  —

                     Ir-Rumanja:

                  Societate cu răspundere limitată;

                  —

                     Is-Slovenja:

                  Družba z omejeno odgovornostjo;

                  —

                     Is-Slovakkja:

                  Spoločnosť s ručením obmedzeným;

                  —

                     Il-Finlandja:

                  Osakeyhtiö/aktiebolag;

                  —

                     L-Iżvezja:

                  Aktiebolag;

                  —

                     Ir-Renju Unit:

                  Private company limited by shares or by guarantee.

      ANNESS II
      PARTI A

         Direttiva mħassra flimkien ma’ lista tal-emendi suċċessivi tagħha

      (imsemmi fl-Artikolu 9)

                  Direttiva tal-Kunsill 89/667/KEE
                  (ĠU L 395, 30.12.1989, p. 40)

                  Anness I, punt XI.A tal-Att ta’ Adeżjoni 1994
                  (ĠU C 241, 29.8.1994, p. 194)

                  Anness II, punt 4.A tal-Att ta’ Adeżjoni 2003
                  (ĠU L 236, 23.9.2003, p. 338)

                  Direttiva tal-Kunsill 2006/99/KE
                  (ĠU L 363, 20.12.2006, p. 137)

                  punt A.4 tal-Anness biss

            PARTI B

         Lista tal-limiti ta’ żmien għat-traspożizzjoni fil-liġi nazzjonali u l-applikazzjoni

      (imsemmi fl-Artikolu 9)

                  Direttiva

                  Limitu ta’ żmien għat-traspożizzjoni

                  Data ta’ applikazzjoni

                  89/667/KEE

                  fil-31 ta’ Diċembru 1991.

                  L-1 ta’ Jannar 1993 għal dak li jikkonċerna soċjetajiet li diġà jeżistu fl-1 ta’ Jannar 1992

                  2006/99/KE

                  fl-1 ta’ Jannar 2007.

      ANNESS III

         TABELLA TA’ KORRELAZZJONI

                  Direttiva 89/667/KEE

                  Din id-Direttiva

                  Artikoli 1, kliem introduttiv

                  Artikoli 1

                  Artikolu 1, l-ewwel sas-seba’ u għoxrin inċiż

                  Anness I

                  Artikoli 2 sa 7

                  Artikoli 2 sa 7

                  Artikolu 8(1)

                  —

                  Artikolu 8(2)

                  —

                  Artikolu 8(3)

                  Artikolu 8

                  —

                  Artikolu 9

                  —

                  Artikolu 10

                  Artikolu 9

                  Artikolu 11

                  —

                  Anness I

                  —

                  Anness II

                  —

                  Anness III


title: Direttiva tal-Kummissjoni (KE) Nru 2004/116/KE tat- 23 ta' Diċembru 2004 li temenda l-Anness tad-Direttiva tal-Kunsill 82/471/KEE rigward l-inklużjoni tal- Candida guilliermondii. Test b’rilevanza għaż-ŻEE.

text:
               5.7.2006

               MT

               Il-Ġurnal Uffiċjali ta' l-Unjoni Ewropea

               454

         DIRETTIVA TAL-KUMMISSJONI (KE) Nru 2004/116/KE
   tat-23 ta' Diċembru 2004
   li temenda l-Anness tad-Direttiva tal-Kunsill 82/471/KEE rigward l-inklużjoni tal-Candida guilliermondii.

   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 82/471/KEE dwar ċerti prodotti użati fin-nutrizzjoni ta’ l-annimali (1), u b’mod partikolari l-Artikolu 6 tiegħu,
   Billi:

               (1)

               Applikazzjoni għall-awtorizzazzjoni ġiet preżentata għal Candida guilliermondii, ikkultivata fuq is-sustrat ta’ oriġini veġetali, li tappartjeni lill-grupp ta’ prodotti “1.2.1. ħmira kkultivata fuq is-sustrat ta’ oriġini ta’ l-annimali jew veġetali” stipulata fl-Anness tad-Direttiva 82/471/KEE. Dan l-għalf huwa prodott mikrobiku bażat fuq iċ-ċelluli li jibqgħu wara l-produzzjoni industrijali ta’ aċidu ċitriku bil-fermentazzjoni.

               (2)

               Il-Bord Xjentifku dwar additivi u prodotti jew sustanzi użati fl-għalf ta’ l-annimali ta’ l-Awtorità Ewropea għas-Sigurtà tat opinjoni dwar l-użu ta’ dan il-prodott fl-għalf tal-bhejjem fis-7 ta’ Ġunju 2004, li jikkonkludi li l-użu tal-Candida guilliermondii kkultivata fuq sustratt ta’ oriġini veġetali (ġulepp tal-kannamiela) ma jippreżentax riskju għas-saħħa tal-bniedem, saħħa ta’ l-annimali jew l-ambjent.

               (3)

               L-istima tat-talba għall-awtorizzazzjoni preżentata għall-Candida guilliermondii kultivata fuq sustrati ta’ oriġini veġetali turi li dan il-prodott jissodisfa r-rekwiżiti stipulati fl-Artikolu 6(2) tad-Direttiva 82/471/KEE, taħt il-kundizzjonijiet stipulati fl-Anness.

               (4)

               Id-Direttiva 82/471/KEE għandha għalhekk tkun emendata kif xieraq.

               (5)

               Il-miżuri li hemm provvediment dwarhom f'din id-Direttiva huma bi qbil mal-opinjoni tal-Kumitat Permanenti tal-Katina Alimentari u s-Saħħa ta' l-Annimali,

         ADOTTAT DIN ID-DIRETTIVA
   Artikolu 1
   L-Anness tad-Direttiva 82/471/KE hija emendata kif stipulata fl-Anness ta’ din id-Direttiva.
   Artikolu 2
   1.   L-Istati Membri ser iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jirrispettaw din id-Direttiva sa [niżżel id-data 6 xhur wara d-daħla fis-seħħ] l-aktar tard. Huma għandhom jikkomunikaw immedjatament lill-Kummissjoni it-test ta’ dawn il-dispożizzjonijiet u l-lista tal-korrelazzjonijiet bejn dawn id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, dawn irid ikollhom referenza għal din id-Direttiva jew ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. L-Istati Membri nnifishom se jiddeċiedu kif se ssir din it-tip ta’ referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw għall-qasam li jmiss ma’ din id-Direttiva.
   Artikolu 3
   Din id-Direttiva għandha tidħol fis-seħħ fis-seba’ jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija ndirizzata lill-Istati Membri.

      Magħmula fi Brussel, nhar it-23 ta' Diċembru 2004.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 213, 21.7.1982, p. 8. Direttiva kif emendata l-aħħar bid-Direttiva tal-Kummissjoni 2003/104/KE (ĠU L 295, 13.11.2003, p. 83).

      ANNESS
      Fl-Anness tad-Direttiva 82/471/KEE tal-grupp ta’ prodott 1.2.1. huwa mibdul b’li ġej:

                     “Isem tal-grupp ta’ prodott

                     Isem tal-prodott.

                     Deżinjazzjoni tal-prinċipji nutrittivi jew l-identità tal-mikro-organiżmu

                     Koltura ta’ sustratt
                     (identifikazzjonijiet, jekk hemm)

                     Karatteristiċi ta’ kompożizzjoni tal-prodott

                     Speċji ta’ l-annimali

                     Dispożizzjonijiet speċjali

                                 1.2.1

                                 Ħmira kkultivata fuq is-sustrat ta’ oriġini ta’ l-annimali jew veġetali

                     Il-ħmira kollha

                                 —

                                 Miksuba mill-mikroorganiżmi u sustrati elenkati fil-kolonni 3 u 4 rispettivament

                                 —

                                 iċ-ċelluli ta’ liema ġew meqruda

                     Saccharomyces cerevisiae
                     Saccharomyces carlsbergiensis
                     Kluyveromyces lactis
                     Kluyveromyces fragilis

                     Ġulepp, residwi ta’ distillazzjoni, ċereali u prodotti li fihom lamtu, meraq tal-frott, xorrox, aċidu lattiku u fibra tal-ħxejjex idrolizzat

                     Speċji ta’ l-annimali kollha

                     Candida guilliermondii

                     Ġulepp, residwi ta’ distillazzjoni, ċereali u prodotti li fihom lamtu, meraq tal-frott, xorrox, aċidu lattiku u fibra tal-ħxejjex idrolizzat

                     Materja niexfa minimu ta’ 16%

                     Ħnieżer biex jismnu”


title: Id-Direttiva 2005/82/KE tal-Parlament Ewropew u tal-Kunsill ta’ l- 14 ta’ Diċembru 2005  li tirrevoka d-Direttiva 90/544/KEE tal-Kunsill dwar il-meded ta’ frekwenza magħżula għall-introduzzjoni koordinata ta’ sistema terrestri pubblika pan-Ewropea ta’ paging bir-radju fil-Komunità Test b’rilevanza għaż-ŻEE.

text:
               27.12.2005

               MT

               Il-Ġurnal Uffiċjali ta’ l-Unjoni Ewropea

               38

         ID-DIRETTIVA 2005/82/KE TAL-PARLAMENT EWROPEW U TAL-KUNSILL
   ta’ l-14 ta’ Diċembru 2005
   li tirrevoka d-Direttiva 90/544/KEE tal-Kunsill dwar il-meded ta’ frekwenza magħżula għall-introduzzjoni koordinata ta’ sistema terrestri pubblika pan-Ewropea ta’ paging bir-radju fil-Komunità
   (Test b’rilevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-Opinjoni tal-Kumitat Ekonomiku u Soċjali Ewropew (1),
   Wara li kkunsidraw l-Opinjoni tal-Kumitat tar-Reġjuni (2),
   Filwaqt li jaġixxu skond il-proċedura stabbilita fl-Artikolu 251 tat-Trattat (3),
   Billi:

               (1)

               Id-Direttiva 90/544/KEE (4) kienet tesiġi li l-Istati Membri, sal-31 ta’ Diċembru 1992, fil-medda ta’ l-ispettru tar-radju bejn il-169,4 u l-169,8 MHz jagħżlu erba’ kanali għas-servizz terrestri pubbliku pan-Ewropew ta’ paging bir-radju (minn hawn ’il quddiem “ERMES”) u jħejju, malajr kemm jista’ jkun, pjani sabiex is-servizz terrestri pubbliku pan-Ewropew ta’ paging bir-radju jokkupa l-medda sħiħa ta’ bejn il-169,4 u l-169,8 MHz skond it-talba kummerċjali.

               (2)

               L-użu tal-medda ta’ l-ispettru bejn il-169,4 u l-169,8 MHz ta’ l-ERMES fil-Komunità naqas u saħansitra waqaf, u għalhekk din il-medda bħalissa mhix qed tintuża b’mod effiċjenti mill-ERMES u tista’ tintuża aħjar biex taqdi ħtiġijiet oħra tal-politika Komunitarja.

               (3)

               Id-Deċiżjoni tal-Parlament Ewropew u tal-Kunsill Nru 676/2002/KE tas-7 ta’ Marzu 2002 dwar qafas regolatorju għal politika dwar l-ispettru tar-radju fil-Komunità Ewropea (Deċiżjoni dwar l-Ispettru tar-Radju) (5) stabbiliet qafas politiku u legali Komunitarju sabiex tiżgura l-koordinazzjoni ta’ strateġiji politiċi u, fejn xieraq, kondizzjonijiet armonizzati fir-rigward tad-disponibbiltà u l-użu effiċjenti tal-medda ta’ l-ispettru meħtieġa għall-istabbiliment u t-tħaddim tas-suq intern. Dik id-Deċiżjoni tippermetti li l-Kummissjoni tadotta miżuri tekniċi ta’ implimentazzjoni sabiex jiġu żgurati kundizzjonijiet armonizzati għad-disponibbiltà u għall-użu effiċjenti tal-medda ta’ l-ispettru.

               (4)

               Billi l-medda bejn il-169,4 u l-169,8 MHz hija approprjata għal applikazzjonijiet li huma ta’ benefiċċju għal min għandu xi diżabilità jew xkiel ieħor, u billi l-promozzjoni ta’ applikazzjonijiet bħal dawn hija għan politiku għall-Komunità flimkien ma’ l-għan ġenerali li jiġi żgurat l-operat tas-suq intern, il-Kummissjoni skond l-Artikolu 4(2) tad-Deċiżjoni dwar l-Ispettru tar-Radju tat mandat lill-Konferenza Ewropea ta’ l-Amministrazzjonijiet Postali u tat-Telekomunikazzjonijiet (minn hawn ’il quddiem is-“CEPT”) sabiex teżamina, inter alia, l-applikazzjonijiet li għandhom x’jaqsmu ma’ l-assistenza għal persuni b’diżabilità.

               (5)

               Skond il-mandat, is-CEPT ipproduċiet pjan ġdid għall-frekwenzi, u organizzat il-kanali b’tali mod li sitt tipi ta’ applikazzjonijiet ippreferuti jkunu jistgħu jaqsmu bejniethom il-medda sabiex jaqdu bosta ħtiġijiet tal-politika tal-Komunità.

               (6)

               Għal dawn ir-raġunijiet u bi qbil ma’ l-għanijiet tad-Deċiżjoni dwar l-Ispettru tar-Radju, id-Direttiva 90/544/KEE għandha tiġi rrevokata,

         ADOTTAW DIN ID-DIRETTIVA:
   Artikolu 1
   Id-Direttiva 90/544/KEE hija permezz ta’ dan irrevokata b’effett minn 27 ta’ Diċembru 2005.
   Artikolu 2
   Din id-Direttiva tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 3
   Din id-Direttiva hija indirizzata lill-Istati Membri.

      Magħmula fi Strasburgu, nhar l-14 ta’ Diċembru 2005.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         C. CLARKE

      (1)  Opinjoni mogħtija fis-27 ta’ Ottubru 2005 (għadha mhix ippubblikata fil-Ġurnal Uffiċjali).

      (2)  Opinjoni mogħtija, wara konsultazzjoni mhux obbligatorja, fis-17 ta’ Novembru 2005 (għadha mhix ippubblikata fil-Ġurnal Uffiċjali).

      (3)  Opinjoni tal-Parlament Ewropew tal-15 ta’ Novembru 2005 (għadha mhix ippubblikata fil-Ġurnal Uffiċjali) u Deċiżjoni tal-Kunsill ta’ l-1 ta’ Diċembru 2005....

      (4)  ĠU L 310, tad-9.11.1990, p. 28.

      (5)  ĠU L 108, ta’ l-24.4.2002, p. 1.